CELEX: 32013R0278
Language: sk
Date: 2013-03-19 00:00:00
Title: Vykonávacie nariadenie Komisie (EÚ) č. 278/2013 z  19. marca 2013 o zatriedení určitého tovaru do kombinovanej nomenklatúry

23.3.2013   
            
            
               SK
            
            
               Úradný vestník Európskej únie
            
            
               L 84/13
            
         VYKONÁVACIE NARIADENIE KOMISIE (EÚ) č. 278/2013
   z 19. marca 2013
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. marca 2013
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Schránka (škatuľa) s rozmermi približne 33 × 10 × 10 cm, vyrobená z tenkého plechu s hrúbkou približne 0,2 mm.
                  Na vonkajšej strane schránky (škatule) sa nachádza logo a názov značky.
                  Vnútro schránky (škatule) obsahuje ľahko odnímateľnú plastovú vložku špeciálne tvarovanú na vloženie fľaše.
                  Schránka (škatuľa) je určená na použitie ako obal na fľašu vína.
                  Škatuľa je predkladaná bez fľaše.
               
               
                  7326 90 98
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7326, 7326 90 a 7326 90 98.
                  Vzhľadom na svoje charakteristické vlastnosti je výrobok kovovým darčekovým balením s odnímateľnou vložkou. Položka 4202 obsahuje výrobky rozličnej povahy vhodné na dlhodobé používanie (ako napr. puzdrá na ďalekohľady, puzdrá na hudobné nástroje, puzdrá na pušky a podobné schránky) špeciálne tvarované alebo vnútorne upravené na vloženie konkrétneho nástroja s príslušenstvom alebo bez neho. Výrobok nie je podobný puzdrám a schránkam položky 4202 (pozri aj vysvetlivky HS k položke 4202). Zatriedenie do položky 4202 ako puzdrá a podobné schránky je preto vylúčené.
                  Zatriedenie do položky 7310 ako schránky (škatule) alebo podobné zásobníky je tiež vylúčené, pretože výrobok nie je ani väčším zásobníkom používaným na komerčnú prepravu a balenie tovaru ani menším zásobníkom používaným hlavne ako predajné balenie na maslo, pivo, sušienky atď. Položka 7310 obsahuje výrobky používané ako prepravné a predajné zásobníky na tovar, zatiaľ čo daný výrobok je darčekovým balením na uchovávanie a lepšiu prezentáciu fľaše, pričom zásobníkom na tekutinu je samotná fľaša (pozri aj vysvetlivky HS k položke 7310).
                  Zatriedenie do položky 7323 ako predmety na stolovanie, kuchynské alebo ostatné predmety pre domácnosť je tiež vylúčené, pretože výrobok nie je predmetom používaným na kuchynské účely ani na účely stolovania, či iné účely v domácnosti, ale je kovovým darčekovým balením s obmedzeným použitím (pozri aj vysvetlivky HS k položke 7323).
                  Výrobok sa preto zatrieďuje pod číselný znak KN 7326 90 98 ako ostatné predmety zo železa alebo ocele.